האח הגדול עונה 13

האח הגדול עונה 13 היא העונה ה-13 של תוכנית המציאות הישראלית "האח הגדול", והעונה השביעית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-30 במאי 2023. הגמר נערך ב-10 בספטמבר, ובסופו ניצחה הדיירת יובל מעתוק. את העונה הנחו גיא זו-ארץ ולירון ויצמן.

 על העונה 
זאת העונה הרגילה מספר שלוש עשרה במצטבר והעונה החמישית הרגילה ברשת 13.

פרומו העונה שודר לראשונה ב-7 במאי 2023 במהלך התוכנית "הצינור". בפרומו מוצגות ההכנות של משפחות ישראליות שונות שמתכוננות כל אחת בדרכה לשידור התוכנית, ומתרכזות בשעה היעודה בסלון הבית לצפות בחזרתו של "האח הגדול" למסך. ב-17 במאי פורסם רשמית כי העונה תתחיל ב-30 במאי.

על אף היותה העונה הרגילה השלוש עשרה שהופקה לתוכנית, היא משווקת בגופי השידור השונים בתור "עונה 5", בהתאם להיותה העונה הרגילה החמישית של התוכנית במסגרת הזכיינית "רשת".

 מבנה ועיצוב הבית 
בית האח הגדול בקריית התקשורת נווה אילן עוצב מחדש גם בעונה זאת. את הבית עיצב שמרי גל נובק, שעיצב את הבית גם בעונה הקודמת.


 סלון

 נסט
 חצר
 חדר שינה
 חדר ארונות חדר אספת דיירים
 חדר מדרגות
 חדר רחצה

 חדרי משימות

 דיירי הבית 
רשימת 28 הדיירים שנכנסו לבית האח הגדול לפי סדר כניסתם (כולל הדייר שהודח בדו-קרב השלט הגדול):

 דיירים שנכנסו בכניסה הראשונה 
 יעקב "יענקי" גולדהבר – בן 20, רווק, מבני ברק
 יובל מעתוק – בת 28, רווקה, מתל אביב
 שניר ניסים בורגיל – בן 27, רווק, מעומר
 ניקול אורי בוטביניק – בת 21, רווקה, מנשר
 רוי רייניש – בן 26, רווק, מתל אביב
 גיא איתן – בן 33, רווק, מתל אביב
 אתי ייטב – בת 68, נשואה +3, ממנחמיה
 לין אלפי – בת 21, רווקה +1, מהרצליה
 אברהם אקלום – בן 27, רווק, מטירת כרמל
 גל קספרס – בת 37, גרושה +3, מהרצליה
 לרה מטודי – בת 55, גרושה +3, מאשקלון
 יובל לוי – בת 32, רווקה, מיפו
 עידן מורד – בן 26, רווק, מחיפה
 שי עופרי – בת 23, רווקה, מראשון לציון
 בן ויארניק – בן 32, נשוי +2, מאלפי מנשה
 סתיו קצין – בת 33, גרושה +2, מאריאל

 דיירים שנכנסו בכניסת ביניים 
 ספיר בורגיל  - בת 30, רווקה, מעומר
 אלון חובל – בן 24, רווק, מאשדוד
מאיה גרוסמן - בת 24, רווקה, מרעננה
 אורי כהן – בן 33, רווק +1, מראש העין

 דיירים שנכנסו בכניסה השנייה 
 ליאל נועם קוצרי – בן 28, רווק, מתל אביב
 דנה משה – בת 21, רווקה, מבית שאן
 עדן שבירו – בת 23, רווקה, מחולון
 שיר צרפתי – בת 24, רווקה, מקריית גת
 ריקי רוטר – בת 25, בזוגיות, מבת ים
 יאיר שלמה כמכאג'י – בן 30, רווק, מהרצליה
אורי נגר – בן 31, גרוש +2, ממיתר

 דיירים שלא נכנסו לבית 
 בן סטרול – בן 26, בזוגיות, מראשון לציון

 התרחשויות בולטות 
 ביום ה-3, נכנסו לשלט חוצות ענקי שהוקם בגן המושבה שבראשון לציון 2 דיירים (אלון חובל ובן סטרול), באותו הערב נפתחה הצבעה של אלון נגד בן סטרול, המנצח בהצבעה, יכנס לבית כדייר מן המניין. באותו יום, נכנסה לבית ספיר בורגיל, אחותו של שניר בורגיל שנמצאת איתו בסכסוך. ביום ה-6, נחשף כי אלון נבחר להיכנס לבית ובן סטרול הודח אוטומטית.
 ביום ה-6, מאיה גרוסמן נכנסה לבית בתור דיירת קבועה מן המניין. מאיה הייתה צריכה לבחור דייר שהיא חושבת שהיא יכולה לנצח, ולהתמודד איתו בדו-קרב על מקום בבית. מאיה בחרה ביובל לוי. ביום ה-12, יובל לוי ניצחה את מאיה, ומאיה הודחה והפכה למודחת הראשונה של העונה.
 ביום ה-35, גיא איתן ביקש לעזוב את הבית.
 ביום ה-40, אורי כהן, בן זוגה של ניקול נכנס לבית בקרוסלה בתור דייר קבוע מן המניין.
 ביום ה-46, לין אלפי ביקשה לעזוב את הבית.
 ביום ה-47, נכנסו לבית שבעה דיירים חדשים במסגרת הכניסה השנייה: ליאל נועם קוצרי, דנה משה, עדן שבירו, שיר צרפתי, ריקי רוטר, יאיר שלמה כמכאג'י ואורי נגר.
 ביום ה-56, בן ויארניק ביקש לעזוב את הבית.
 ביום ה-84, אורי נגר ביקש לעזוב את הבית.
 ביום ה-104, התקיים גמר העונה, בו הגיע ליאל למקום החמישי, שניר למקום הרביעי, יענקי למקום השלישי, סתיו למקום השני ובסופו ניצחה יובל מעתוק.

 שינויים באופן המשחק 
 שני דיירים שלוהקו לתוכנית (בן סטרול ואלון חובל) נכנסו לשלט חוצות גדול שהוקם בגן המושבה בראשון לציון, לאחר מכן נפתחה הצבעה, והצופים היו צריכים להכריע מי מבין השניים ייכנס לבית ומי יודח.
 מאיה נכנסה לבית ביום השישי, והייתה צריכה לבחור ביום התשיעי לתוכנית דייר אחד שעמו תתחרה בהצבעת הצופים על מקום קבוע בבית.
 ליד חדר האח הגדול, עמדה מכונת כדורים, שבכל הפעלה, היה לה שימוש אחר: ביום ה-17, שניר הפעיל את המכונה (בעזרת מטבע "האח הגדול"), ובתוך הכדור היה רשום: "יציאה וכניסה לרשימת ההדחה", כלומר, שניר היה צריך לבחור מועמד להדחה ולהוציא אותו מהרשימה, ודייר שיכנס לרשימה במקומו. שניר בחר להוציא את שי ולהכניס את עידן. ביום ה-45, יומיים לפני הכניסה השנייה, בתוך הכדורים היו מסרים אישיים מדיירי הכניסה השנייה לדיירי הכניסה הראשונה (ריקי מסרה ליענקי, עדן מסרה ליובל לוי ואורי נגר מסר לספיר). ביום ה-50, בתוך הכדור שיצא מן המכונה היה שלט, כל אחד בתורו ניסה להפעיל את הטלוויזיה עם השלט, ומי שהצליח קיבל מסר מקרוביו. בן ויארניק קיבל מסר מאשתו וילדיו. ביום ה-62, במסגרת משימת "המכונה המקוללת", המכונה הוציאה כדורים שנתנו לדיירים משימות.
 ביום ה-40, בדומה לעונה הקודמת, התקיימה הדחה בסיבוב, כלומר, כל אחד מהמועמדים להדחה נכנס לקרוסלה, אם המועמד חזר לסלון, לא הודח, ואם המועמד לא חזר, ובמקומו יושב אדם זר, המועמד הודח, והאדם שיושב במקומו, הוא דייר חדש מן המניין שמחליף אותו. בהדחה בסיבוב הזאת, ניקול הודחה בהדחה מזויפת (הקהל לא הצביע, ההפקה קבעה שניקול תודח), וחזרה ביום ה-41. הדייר שישב במקומה בקרוסלה הוא אורי כהן, בן זוגה של ניקול. ביום ה-41, לאחר חזרתה של ניקול לבית, כל הדיירים למעט אורי היו מועמדים להדחה (שהייתה "הדחה בסיבוב") שבסופה הודחה לרה, ובמקומה נכנסה דיאן שוורץ למשימה.
 ביום ה-52, סתיו, שקיבלה את סכום הטיפים הגדול ביותר במשימת "ריזורט האח הגדול", הייתה צריכה לבחור דייר כניסה שנייה שיכנס לחדר הכוחות, ובחרה באורי נגר. אורי נגר עמד בפני דילמה: לראות בהדחה הבאה את כל ההעמדות להדחה ואז להעמיד בעצמו להדחה, או לקבל חסינות להדחה הבאה – ובחר בחסינות. האח הגדול אמר לאורי נגר שיוכל להשתמש בחסינות על מי שירצה, אך הוא יצטרך גם לבחור מחליף שיכנס לרשימה במקום הדייר החסין, ואם לא ישמור על הכוח בסוד, יועמד להדחה. ביום ה-65, לאחר הדחתה, דנה הייתה צריכה לבחור דייר שיכנס לחדר הכוחות ביום ה-66, ובחרה בשי. שי ניצבה בפני דילמה: לנהל את ההעמדות להדחה ולאחר מכן להעמיד להדחה, או להשתיק דייר ולהעמיד להדחה במקומו, ובחרה בהשתקה. ביום ה-73, שניר, שהשיג את סכום הכסף הגבוהה ביותר במסגרת "משימת המסע בזמן", התבקש לבחור דייר שיהיה חסין מפני ההדחה המשולשת שהתקיימה ביום ה-75, ובחר בספיר.
 ביום ה-68, נפתחה הצבעה, בה הקהל היה צריך לבחור אם להצביע לשי או ליובל מעתוק, והמנצחת תוכל לפגוש את משפחתה. ביום ה-69, יובל מעתוק נבחרה על ידי הקהל. ליאל היה צריך להחליט אם יובל מ. תפגוש את משפחתה ותהיה הדחה, או שלא תהיה הדחה, ובחר להעניק ליובל מ. את המפגש ושתהיה הדחה, ויובל לוי הודחה.
 ביום ה-75, התקיימה הדחה משולשת, בדומה לעונה הקודמת, אליה היו מועמדים כל הדיירים למעט ספיר (שניצלה מהרשימה על ידי שניר), ובהדחה הודחו שלושה דיירים מהבית: שיר, אורי כהן ואתי. עם סיום ההדחה המשולשת, נקבעו עשרת הדיירים האחרונים של העונה: יענקי, יובל מעתוק, שניר, אברהם, שי, סתיו, ספיר, ליאל, עדן ואורי נגר.
 ביום ה-79, נודע לדיירים כי תתקיים הדחה ביום ה-82, אליה כל הבית יהיה מועמד. מה שקרה בפועל, הוא שהקהל הצביע בשתי רשימות: הרשימה הכחולה והרשימה האדומה (במסגרת משימת "המלחמה על הבית"), והדייר שהגיע למקום האחרון ברשימה הכחולה, והדייר שהגיע למקום האחרון ברשימה האדומה, הועמדו להדחה בדו-קרב הדחה. ספיר הגיעה למקום האחרון ברשימה האדומה, ועדן הגיעה למקום האחרון ברשימה הכחולה, והשתיים הועמדו להדחה.
 ביום ה-78, אברהם זכה בכוח גדול במסגרת משימת "הקרב על הבית". ביום ה-80, בחצר עמדו חמישה ארגזי Terminal X, ובכל אחד מהם כוח אחר. אברהם פתח את הארגז שבחר, וקיבל תקציב אישי עד סוף העונה.

 משימות 
 משימה בלתי אפשרית – ביום ה-1, באופן של משימה סודית, יענקי, יובל מעתוק, רוי, ניקול, שניר וגיא היו צריכים לשכנע את הדיירים שהם נכנסו יומיים לפני אירוע הכניסה: יובל מעתוק הייתה צריכה לשכנע את הדיירים ששברה את היד שלה שירדה במדרגות הבית בכניסה, שניר וגיא היו צריכים לשכנע את הדיירים שהם אחים שנמצאים בסכסוך, ניקול ורוי היו צריכים לשכנע את הדיירים שהם "התאהבו ממבט ראשון" והפכו לזוג ויענקי יקבל משימה למחרת. כולם נכשלו במשימות שלהם, פרט ליענקי שעדיין לא קיבל משימה. המשימה של יענקי הייתה להחליט אם לקבל תקציב מותרות לכל הבית ושחברי המשימה הסודית לא יקבלו קשר עם משפחותיהם או לקבל קשר עם המשפחות ולחיות עם תקציב בסיסי בלבד. יענקי החליט לקבל תקציב מותרות עבור הבית.
 תיכון האח הגדול – ביום ה-6, כל פעם שנשמע הצלצול, הדיירים התאספו בכיתה. אתי נבחרה על ידי האח הגדול להיות המורה ובן ויארניק ולרה נבחרו בהצבעת הדיירים להיות מלך ומלכת הכיתה. באתגר הראשון, לבן ויארניק ולרה (מלך ומלכת הכיתה), ניתנו תכונות והם היו צריכים להתאים את ה"טופ 3" דיירים שהתכונה מתאימה להם, ובמקביל, הדיירים היו צריכים לנחש מי השלושה שבן ויארניק ולרה בחרו, על כל טעות הדיירים קיבלו פסילה אחת. מהאתגר הראשון הדיירים קיבלו 6 פסילות. באתגר השני ("שיעור ספורט"), האח הגדול הקריא משפטי עשיתי/לא עשיתי, מי שעשה את מה שהאח אמר, התקדם צעד אחד במסלול. המורה אתי, מלך הכיתה בן ויארניק, מלכת הכיתה לרה וליצנית הכיתה יובל מעתוק היו צריכים לנחש מי שלושת הדיירים הראשונים שיסיימו את המסלול, והם הימרו על אברהם, גיא ושניר. שלושת הדיירים שהגיעו בפועל לסוף המסלול הם אברהם, עידן ולין. הדיירים קיבלו על האתגר השני 2 פסילות (האתגרים הסתיימו והדיירים צברו סך הכל 8 פסילות). בנוסף, בכל לוקר של כל דייר היה פריט, והדייר היה צריך לספר מה הפריט הזה בשבילו. למשל: מאיה הוציאה מהלוקר שלט, והאח הגדול הקרין את תעודת הזהות שלה. בסוף המשימה, אתי פתחה את מעטפת הפסילות, מספר הפסילות הגבולי היה 8, והדיירים ניצחו במשימה וקיבלו תקציב מותרות.
 החווה הגדולה – ביום ה-14, אברהם וספיר, שנבחרו על ידי האח הגדול להיות בעלי החווה, הביאו לכל דייר תפקיד במשימה: שניר וגיא - תרנגולים, בן ויארניק - בטטה, עידן - חמור, אלון וסתיו - חזירים, יובל לוי - צנון, יענקי, לרה, גל, יובל מעתוק, אתי, שי, ניקול ולין - כבשים. הכבשים נכשלו במשימתם, אך החזירים קיבלו דילמה: תקציב אישי של 1,000 שקלים לעצמם, או שהחזירים ישלימו את משימתם של הכבשים והבית יקבל תקציב מותרות. החזירים השלימו את משימתם של הכבשים והבית זכה בתקציב מותרות.
 כוכב או ניצב – ביום ה-20, הדיירים חולקו לקרבות שונים הקשורים לעולם התהילה, ולאחר כל קרב, צופי ערוץ 26 קבעו מי הכוכב של כל קרב, ומי הניצב של כל קרב, הקרבות היו: יובל מעתוק וסתיו, אתי ויובל לוי, יענקי, לין, אברהם, ושניר, גיא, אלון, בן ויארניק ולרה וגל ושי וספיר וניקול. שלושה ימים לאחר המשימה, אנה זק נכנסה לבית וצילמה עם נבחרת הכוכבים קליפ.
 חפי החפרפרת – ביום ה-27, חפרפרת בשם "חפי" נכנס לבית. לאחר שנפגש עם הדיירים, הציג את עצמו והסביר כי הוא אחראי על התקציב השבועי שלהם, ועל כל הצלחה של אתגר, חפי יוסיף כסף לתקציב השבועי. האתגרים היו: שי הפכה לפנטומימאית, סתיו נכנסה לחדר מלא קינוחים והייתה צריכה לאכול ארבעה קינוחים, שלידיהם רשום מה ההשלכה של הקינוח, ובן ויארניק הכין את יענקי לטירונות, בסוף הטירונות, יענקי עשה טקס השבעה, ובמהלך הטקס, הזמר חיים משה נכנס לבית ושר את השיר "נשבע". בסוף המשימה, חפי ארגן לדיירים מסיבת זוגות. למחרת, הדיירים התחרו בזוגות (בהם היו במסיבה) באתגר מיחזור, בו מי שיאסוף הכי הרבה פסולת ינצח ואחד מבני הזוג יקבל חסינות. סתיו, שנותרה ללא בן זוג, הייתה צריכה לבחור שתי זוגות שלא ישתתפו באתגר, והיא בחרה בשי ושניר ואברהם וספיר. בסוף הטורניר, ניצחו לין ויובל מעתוק, והשתיים החליטו שמי שתקבל את החסינות מהדחה תהיה לין.
 משימת האגדות – ביום ה-34, כל אחד מהדיירים קיבל דמות מהאגדות, וקיבל אתגר שמתאים לדמות, על כל הצלחה של אתגר, הדיירים קיבלו עוד כסף לתקציב: יובל מעתוק - בת הים הקטנה, לרה - היפהפייה הנרדמת, בן ויארניק, יובל לוי, לין וספיר - גמדים, אברהם ושניר - פיטר פן והצל, אתי - המלכה  משלגיה, גיא - פינוקיו, שי - קווזימודו, ניקול - לכלוכית וסתיו ויענקי - רפונזל והנסיך יענקי.
 הסלון של דיאן – ביום ה-41, דיירת העונה הקודמת, נכנסה לבית. ביום ה-42, באופן של משימה סודית, דיאן סיפרה לדיירים שהיא תראיין כל אחד מהדיירים, ושכל הראיונות משודרים בשידור חי בערוץ 26, ובזמן כל ראיון הצופים בבית מחליטים אם לתת לדייר שמרואיין "אנרגיה כחולה" (מה שלא באמת קרה), והדייר שיקבל הכי הרבה "אנרגיה כחולה" יקבל פרס שאף דייר ב"האח הגדול" קיבל. האח הגדול סיפר לאברהם שההצבעה לא באמת קיימת, שהפרס הוא הצעה (עזיבה תמורת רבע מיליון שקלים) ושהמנצח הוא אברהם, ושביום ה-44, יום "ההחלטה הסופית", אברהם יצטרך "להסכים להצעה". ביום ה-44, אברהם נכנס לקרוסלה, שם נחשפה "החלטתו". אברהם נכנס לסוויטה, בזמן שהאח הגדול סיפר לדיירים שהמשימה הייתה משימה סודית של אברהם, ובזמן שהטלוויזיה של אברהם פתוחה, הם יצטרכו להיות עצובים כאילו באמת עזב. אברהם חזר ביום ה-45, ומכיוון שלא הבין שהדיירים נמצאים במשימה סודית, הדיירים קיבלו עוד כסף לתקציב השבועי. לאחר המשימה שיחקו הדיירים במשחק "אמת או חובה", בו שיתפו על חיי העבר שלהם. לאחר מכן ביצעה מולם בסלון הבית הזמרת עטרה אוריה את "ילד מטריה".
 ריזורט האח הגדול – ביום ה-48, כל אחד מהדיירים הוותיקים של הבית קיבל תפקיד בבית המלון, בעוד שהדיירים החדשים הם האורחים של המלון: ניקול ואתי - פקידות קבלה, ספיר ואברהם - ברמנים, שניר וסתיו - צוות כללי, שי ויענקי - צוות מטבח ויובל לוי, יובל מעתוק ובן ויארניק - צוות בידור. כל העובדים צריכים לפנות לאורחים בחיוך, בנימוס ולסיים כל שירות במשפט "נולדתי לתת שירות". שיר וליאל קיבלו משימה סודית, בה תלויה המשימה כולה. שיר וליאל נכשלו במשימתם הסודית, והדיירים קיבלו תקציב בסיסי.
 משימת ה-Freeze – ביום ה-55, בכל פעם שהדיירים שמעו את המילה "Freeze", הם היו צריכים לעצור במקום, ועל כל תזוזה של הדיירים, הדיירים צברו פסילה. במהלך כל פריז, הייתה הפרעה מצחיקה או מרגשת. הדיירים הצליחו במשימה וקיבלו מכתבים מקרוביהם, אך קיבלו תקציב בסיסי. זו הפעם הרביעית שמשימת ה-Freeze קורית בבית, אחרי העונה הרביעית, העונה השביעית ו-12.
 המכונה המקוללת – ביום ה-62, כמה שעות לאחר הדחתה של ריקי, האח הגדול סיפר לדיירים שהוטלה על מכונת הכדורים קללה. כל עצימה או הסתרה של העיניים ליותר משתי שניות, תגרור קנס כספי, כלומר, לילה לבן, ובזמן הלילה הלבן, הדיירים יקבלו מהמכונה אתגרים שונים.
 משימת המסע בזמן – ביום ה-69, האח הגדול סיפר לדיירים שהוא בנה מכונת זמן, והדיירים עברו בין תחנות בזמן בעזרתה. התחנות בזמן היו: 2 ביולי 2023, 17 בפברואר 2011, 9 במאי 1998, 31 בדצמבר 1977, 6 ביולי 2023 ו-28 ביוני 2023.
 הקרב על הבית – ביום ה-76, הדיירים התחלקו לקבוצות: הקבוצה האדומה והקבוצה הכחולה. הקבוצות התחרו במספר קרבות שונים, ניצחון בקרב זיכה את הקבוצה בנקודה ובפרס נוסף: הקרב הראשון היה בין ספיר מהקבוצה האדומה לאברהם מהקבוצה הכחולה, הקרב השני היה בין שניר, אורי נגר ויובל מעתוק מהקבוצה האדומה לסתיו, עדן ואברהם מהקבוצה הכחולה, הקרב השלישי היה בין ליאל מהקבוצה האדומה לסתיו מהקבוצה הכחולה, הקרב הרביעי היה בין שי ליובל מעתוק, הקרב החמישי היה בין ספיר לסתיו והקרב השישי היה בין הקבוצה האדומה לקבוצה הכחולה. הקבוצה הכחולה סיימה את המשימה עם 2,600 נקודות, והקבוצה האדומה סיימה את המשימה עם 3,200, כלומר, הקבוצה הכחולה ניצחה בקרב על הבית, וזכתה בתקציב מותרות.
 הטיול הגדול – ביום ה-83, הדיירים קיבלו תיקים וכובעים, ונכנסו לחדר המשימות שהפך לאוטובוס, שהסיע את הדיירים למספר תחנות: התחנה הראשונה הייתה שוק הפשפשים, התחנה השנייה הייתה קפה ג'ו והתחנה השלישית הייתה אולפן האח הגדול. הדיירים עמדו במשימה וקיבלו תקציב מותרות.
 הכסף הגדול – ביום ה-90, כל דייר קיבל מתנה אישית, אך אותו דייר שקיבל את המתנה, היה צריך לבחור איזה דייר ישלם על המתנה. כל דייר קיבל 600 שקלים ל"אפליקציית ה"פייבוקס" שלו". הדיירים שהצליחו לשמור על הכסף שלהם באפליקציה, יקבלו ריבית על היתרה, ויזכו להגדיל את הסכום שברשותם. סכום הכסף הכולל שצברו הדיירים, ירכיב את התקציב השבועי. בסיום המשימה, לשני הדיירים שנשארו עם הסכום הגבוה ביותר באפליקציה שלהם, תהיה אפשרות לזכות ב-30,000 שקלים. המתנות שהיו במהלך המשימה היו: מתנה לסתיו, שנת צהריים לדיירים, מתנה ליובל מעתוק, הופעה של אושר כהן בבית, מתנה ליענקי, מתנה לשי וליאל ומתנה לאברהם ושניר. הדיירים עמדו במשימה וקיבלו תקציב מותרות. יענקי ויובל מעתוק סיימו את המשימה בתיקו, והתחרו על 30,000 השקלים. בסוף המשימה, יענקי ויובל מעתוק התחלקו ב-30,000 השקלים, וכל אחד מהם קיבל 15,000 שקלים.
 נשף סיום תיכון האח הגדול – ביום ה-97, הדיירים חזרו למשימה הראשונה של העונה, משימת "תיכון האח הגדול". אתי, שהייתה "מחנכת הכיתה" במשימה, נכנסה לבית, והדיירים ואתי צפו בסרטון שצילמה מאיה בתחילת העונה וסיכמו את העונה. כל דייר בתורו צפה בתעודת הזהות שלו, ניהל שיחה עם קרוביו, צפה בסרטון קצר ממהלך העונה, קיבל בובה מיניאטורית של עצמו וקיבל מתנה נוספת.

הערות

 טבלת הדחות

 מספר העמדות להדחה לדייר 
 שבוע 1 שבוע 2 שבוע 3 שבוע 4 שבוע 5 שבוע 6 שבוע 7 שבוע 8 שבוע 9 שבוע 10 שבוע 11 שבוע 12 שבוע 13 שבוע 14שבוע 15 הגמר סה"כיובל מ.———000———000———0—הזוכה 0סתיו———9810———417———7——מקום שני 46יענקי———000———010———0——מקום שלישי 1שניר———001———111———2——מקום רביעי 6ליאלטרם נכנס לבית—111———3—— 6אברהם———782———111———1——הודח 21שי———400———011———1— הודחה 7עדןטרם נכנסה לבית—413———6 הודחה 14אורי נ.טרם נכנס לבית—114———— עזב 6ספיר———100———110——— הודחה 3אתי———220———010—— הודחה 5אורי כ.טרם נכנס לבית———011—— הודח 2שירטרם נכנסה לבית—919—— הודחה 19יובל ל.—1—216———010— הודחה 11יאירטרם נכנס לבית—412 הודח 7דנהטרם נכנסה לבית—41 הודחה 5ריקיטרם נכנסה לבית—4 הודחה 4בן ו.———000———— עזב–ניקול———121——— הודחה 4לין———23——— עזבה5לרה———000—— הודחה 0גיא———346— עזב13אלון——224 הודח 8גל————2 הודחה 2עידן———1 הודח 1רוי——— הודח —מאיה— הודחה —לא נכנסו לביתבן ס. לא נכנס לבית—

 מדרוג 
 פרקמקורי נתוני צפייה מקוראחוזי צפייהמספר צופים11אירוע הכניסה!30 במאי 202319.1%555,0002האחות של שניר1 ביוני 202313.1%341,00023הכניסה שתסכן את כולם4 ביוני 202315.4%433,0004הבית בפאניקה6 ביוני 202311.9%312,0005את מי מאיה תבחר?7 ביוני 202312.6%339,0006ההדחה הראשונה10 ביוני 202314.9%414,00037משדר הדחה11 ביוני 202314%338,0008הבית הופך לחווה14 ביוני 202313.6%382,0009העמדה פומבית להדחה15 ביוני 202312.3%319,00010משדר הדחה17 ביוני 202314.9%423,000411זה יגמר בלב שבור?18 ביוני 202313%321,00012הדרמה של סתיו21 ביוני 202313.9%362,00013אנה זק נכנסת לבית22 ביוני 202313.8%368,00014משדר הדחה24 ביוני 202315.9%440,000515אתי נגד גיא25 ביוני 202314.3%381,00016יענקי מתגייס לצבא28 ביוני 202314.7%386,00017אברהם וספיר מתנשקים29 ביוני 202312.2%336,00018משדר הדחה1 ביולי 202315.1%449,000619החזית החדשה בבית2 ביולי 202312.8%338,00020דרמה בממלכת האגדות5 ביולי 202313.3%364,00021העזיבה של גיא6 ביולי 202315.3%391,00022החבר של ניקול8 ביולי 202316.5%433,000723הדחה ודיאן נכנסת9 ביולי 202314.4%375,00024"העזיבה" של אברהם12 ביולי 202315%431,00025סודות מהכניסה השנייה13 ביולי 202312.6%345,00026אירוע הכניסה השנייה15 ביולי 202315.6%431,000827הבית החדש16 ביולי 202314.3%388,00028הוותיקים נגד החדשים19 ביולי 202312.7%359,00029אברהם סוגר חשבון20 ביולי 202312.5%330,00030משדר הדחה22 ביולי 202313.8%429,000931הטלנובלה של נגר23 ביולי 202314.8%403,00032טליה ושחף חוזרים25 ביולי 202315.4%441,00033המילה שהובילה למלחמה27 ביולי 202313.6%424,00034משדר הדחה29 ביולי 202315.2%455,0001035המופע של ליאל30 ביולי 202313.7%355,00036משדר הדחה2 באוגוסט 202312.2%327,00037הפיצוץ הגדול3 באוגוסט 202314.2%363,00038המלחמה שיצאה משליטה5 באוגוסט 202315.8%441,0001139הדחה בהפתעה6 באוגוסט 202314.3%362,00040נגר שומע מגרושתו9 באוגוסט 202313%364,00041סתיו נתפסת על חם10 באוגוסט 202311.8%331,00042הדחה משולשת12 באוגוסט 202315.5%445,0001243הבית נחצה לשניים13 באוגוסט 202311.2%322,00044שי פוגשת את אמא שלה16 באוגוסט 202314%340,00045הבית מתהפך על אברהם17 באוגוסט 202313.4%361,00046הדחת ראש בראש19 באוגוסט 202316.7%471,0001347פרידות קורעות לב20 באוגוסט 202315%418,00048הדרמה ששברה את נגר23 באוגוסט 202314.7%425,00049העמדה פומבית ואכזרית24 באוגוסט 202315%374,00050משדר הדחה26 באוגוסט 202318.1%512,0001451מלחמת הזוגות27 באוגוסט 202317.6%443,00052הכרטיס הראשון לגמר!30 באוגוסט 202313%348,00053מי יזכה בכסף?31 באוגוסט 202313.6%369,00054משדר הדחה2 בספטמבר 202316.3%456,0001555הטלטלה שאחרי ההדחה3 בספטמבר 202313.9%356,00056ההדחה האחרונה6 בספטמבר 202314.4%389,00057החמישייה מתפרקת7 בספטמבר 202312.6%337,0001658אירוע הגמר10 בספטמבר 202318.5%577,000חוזרים הביתה14 בספטמבר 202310.6%291,000

 תוכניות ליווי 
 אח לילה 
"אח לילה" משודרת אחרי כמעט כל פרקי העונה בתור לייט-נייט. את התוכנית מנחים שי לי שינדלר וקווין רובין, ומדי פרק, שלושה פאנליסטים אחרים מפאנל המומחים מצטרפים לשי לי וקווין, פאנל המומחים כולל את: בר כהן (עונה 12), אביחי אוחנה (עונה 8), עינב בובליל (עונה 1, עונה 6), שי חי (עונה 7, VIP עונה 3), נופר מור (עונה 3, עונה 6), גל גברעם (עונה 11), נטע ברזני (עונה 9), ליהיא גרינר (עונה 3), אודליה סויסה (עונה 10), מעיין אשכנזי (עונה 8), ספיר בורגיל (עונה 13) ונדיר אליהו.
 מדרוג 
שבועפרקתאריך שידור מקורינתוני צפייהמקוראחוזי צפייהמספר צופים11בר, אביחי ועינב1 ביוני 20237.9%לא פורסם22שי, נופר וגל7 ביוני 20236.1%3עינב, בר ואביחי8 ביוני 2023לא פורסם34שי, בר ונופר11 ביוני 20235עינב, נדיר ואביחי14 ביוני 20236.4%לא פורסם6בר, נופר ושי15 ביוני 20236.7%47גל, נופר ושי21 ביוני 20238.2%8בר, נופר ושי22 ביוני 20235.6%59בר, אביחי ושי28 ביוני 20237.8%10בר ושי29 ביוני 20236.8%611בר ונדיר6 ביולי 20237.7%712נופר, נדיר ושי12 ביולי 20235.8%13בר, גל ושי13 ביולי 20237.4%814נופר, נדיר ושי20 ביולי 20236.3%915נופר, נדיר ושי27 ביולי 20235.7%1016שי, גל ונטע2 באוגוסט 20236.5%17שי, ליהיא ונדיר3 באוגוסט 2023לא פורסם1118גל, נדיר ובר9 באוגוסט 20236.5%לא פורסם19שי, נטע ואודליה10 באוגוסט 20237%1220מעיין, נופר וליהיא16 באוגוסט 20236.8%21נופר, נדיר ובר17 באוגוסט 20236.5%1322שי, מעיין ונטע23 באוגוסט 20235.1%23אודליה, שי ונטע24 באוגוסט 20237%1424שי, מעיין וספיר30 באוגוסט 20235.8%25נטע, שי וליהיא31 באוגוסט 20238.3%1526שי, נופר ונטע6 בספטמבר 20238.3%27שי, נופר, נדיר ובר7 בספטמבר 20237.5%

 חושפים את הכל 
כמו בשאר העונות שבהן שודרה התוכנית ברשת 13, גם בעונה זו "חושפים את הכל" שודרה. בכל פרק דייר אחד או שניים מספרים את סיפורם האישי. בפרק החמישי, המשפחות והקרובים של הפיינליסטים הסבירו למה דווקא להם מגיע לנצח בגמר.
 מדרוג 
פרקתאריך שידור מקורינתוני צפייהמקוראחוזי צפייהמספר צופים1לין אלפי ורוי רייניש12 ביוני 20238.7%207,0002בן ויארניק26 ביוני 20235%108,0003יובל מעתוק וסתיו קצין8 באוגוסט 20239.1%265,0004שי עופרי22 באוגוסט 20238.5%229,0005דרכם אל הגמר9 בספטמבר 20238.8%407,0006סתיו ומעתוק: היום שאחרי23 בספטמבר 20237.8%223,000

 תוכניות רשת 
 הסלון של דיאן (מנחה: דיאן שוורץ): ב"הסלון של דיאן", דיאן שוורץ (משתתפת העונה הקודמת) מסכמת את השבוע ומראיינת את מודחי התוכנית.
 מסיבת בריכה (מנחה: ליהיא גרינר): ליהיא ואורחי הפרק מסכמים את האירועים הכי חשובים שקרו בבית.
 פותחות עין (מנחות: שקד בוארון וקורל מיכאלי): ב"פותחות עין", שקד וקורל נותנות ביקורות ל"לוקים" של הדיירים.
 הסיכום היומי (מגישים: דור עזאמי ושיר טרן): ב"הסיכום היומי", מגישי הפינה, דור עזאמי ושיר טרן מסכמים מדי יום את האירועים שקרו בבית באותו היום.
 פולואח (מגיש: שחר נרדע): מדי שבוע, שחר נרדע מסכם את מדד העוקבים באינסטגרם של הדיירים.
 המדריך לחיים מאושרים (מגישה: אילנה ברנד): אילנה ברנד, מנטורית רשת 13, מסבירה מדי יום מה אפשר ללמוד מדיירי הבית.

 קישורים חיצוניים 



 הערות שוליים 

קטגוריה:עונות האח הגדול (ישראל)